Na podlagi Pravilnika o sofinanciranju urejanja učnih in pohodnih poti na območju Občine Divača (Uradno glasilo slovenskih obči, št. 38/24), Pravilnika o postopkih za izvrševanje proračuna RS (Uradni list RS, št. 50/07, 61/08, 99/09-ZIPRS1011, 3/13, 81/16, 11/22, 96/22, 105/22-ZZNŠPP in 149/22), določil Odloka o proračunu Občine Divača za leto 2025 (Uradno glasilo slovenskih občin, št. 74/2024) in odločitve Komisije za izvedbo javnega razpisa za sofinanciranje urejanja učnih in pohodnih poti na območju Občine Divača, Občina Divača objavlja

**JAVNI RAZPIS**

**za sofinanciranje urejanja učnih in pohodnih poti na območju občine Divača za leto 2025**

**(v nadaljevanju razpis)**

**1. NAROČNIK:** Občina Divača, Kolodvorska ulica 3a, 6215 Divača.

**2. PREDMET RAZPISA:** Občina Divača razpisuje finančna sredstva iz proračuna Občine Divača za leto 2025 postavka 140348 – Urejanje učnih poti - namenjena za sofinanciranje urejanja učnih in pohodnih poti na območju občine Divača.

V letu 2025 se sredstva lahko dodelijo za urejanje naslednjih učnih in pohodnih poti:

* KRASOSLOVNO – NARAVOSLOVNA UČNA POT,
* POT VODNIH ZAKLADOV,
* POT DJESTENCE,
* KALI IN MAGAJNOVA POT,
* RAKOVA POT in
* KROŽNA POT NA POSTAJO VREME.

**3. POGOJI ZA PRIJAVO NA RAZPIS:**

Upravičenci do sredstev so nevladne organizacije, ki izpolnjujejo naslednje pogoje:

* so registrirana skladno s predpisi Zakona o nevladnih organizacijah,
* imajo zagotovljene osnovne pogoje za urejanje poti,
* imajo urejeno evidenco o članstvu,
* opravljajo dejavnost na neprofitni (nepridobitni) osnovi,
* imajo pravočasno in v celoti izpolnjene pogodbene obveznosti do Občine Divača iz predhodnega javnega razpisa, če so na njem sodelovali.

Vlagatelji, ki so za prijavljeni program že prejeli sredstva na drugih razpisih Občine Divača oziroma so bili (bodo) njihovi programi v letu 2025 kakorkoli že financirani iz proračuna Občine Divača, niso upravičeni do sredstev po tem razpisu.

V primeru, da se za urejanje iste poti prijavita dva prijavitelja, bo občina pogodbo sklenila s tistim, ki bo v skladu z merili pripravil boljši program vzdrževanja in urejanja.

**4. PREDVIDENA VIŠINA** razpisanih sredstev znaša 12.000,00 EUR.

V prijavnem obrazcu je podrobno razložena razdelitev sredstev in točkovanje.

**5. OBDOBJE PORABE SREDSTEV:** Dodeljena sredstva morajo biti porabljena v letu 2025. Vlagatelj mora Občini Divača najkasneje do **20.11.2025** podati poročilo o realiziranih aktivnostih.

**6. ZADNJI ROK** za predložitev prijav **je ponedeljek, 05. 05. 2025**.

**7. VLAGATELJI SE PRIJAVIJO NA RAZPIS** na obrazcu "Prijava na javni razpis za sofinanciranje urejanja učnih in pohodnih poti na območju občine Divača za leto 2025". Vloga mora biti čitljiva, na ustreznih mestih podpisana ter žigosana in mora vsebovati vse obvezne priloge, dokazila in podatke, določene v razpisni dokumentaciji.

1. **RAZPISNO** **DOKUMENTACIJO,** ki vsebuje: javni razpis, pojasnila k razpisu, obrazec za prijavo na razpis, izjave, vzorec pogodbe in obrazce za poročila se dvigne v sprejemni pisarni. Razpis in obrazci so dosegljivi tudi preko internetne strani Občine Divača <http://www.divaca.si>.
2. **POPOLNE VLOGE** z vsemi zahtevanimi prilogami pošljejo prijavitelji v zaprti kuverti na naslov: Občina Divača, Kolodvorska ulica 3a, 6215 Divača. Na prednji strani kuverte mora biti na vidnem mestu napis »**NE ODPIRAJ – Javni razpis za sofinanciranje urejanja učnih in pohodnih poti na območju občine Divača v letu 2025.**

Na hrbtni strani kuverte mora biti označen naziv in polni naslov prijavitelja. Kot pravočasne vloge se štejejo vloge oddane do vključno zadnjega dne roka za predložitev prijav osebno v sprejemni pisarni v poslovnem času ali oddane priporočeno po pošti.

**10. ODPIRANJE IN OCENJEVANJE VLOG**

Oddaja vloge pomeni, da se vlagatelj strinja z vsemi pogoji in kriteriji razpisa. Komisija, imenovana z odločbo županje se bo predvidoma sestala v roku 8 dni od poteka roka za predložitev vlog na razpis. Odpiranje vlog ni javno. Odpirajo se samo v roku dostavljene, pravilno izpolnjene in označene kuverte, ki vsebujejo vloge. Prepozno prispele vloge komisija ne bo obravnavala in bodo neodprte vrnjene pošiljatelju. V primeru formalno nepopolne vloge komisija v 8 dneh od odpiranja vloge pozove vlagatelja, da v roku 8 dni od prejetega poziva dopolni vlogo. Komisija lahko zaradi pojasnitve oziroma preveritve v vlogi navedenih podatkov od vlagatelja zahteva tudi dostavo druge dokumentacije, ki v tem razpisu ni zahtevana. Vloge, ki v postavljenem roku ne bodo dopolnjene, bodo s sklepom zavržene.

Za nepopolno se šteje vloga, ki ne vsebuje vseh obveznih sestavin, zahtevanih z razpisno dokumentacijo.

Strokovna komisija bo opravila pregled popolnih vlog, preverila izpolnjevanje pogojev ter na podlagi meril ovrednotila prijavljene programe. Komisija bo programe vrednotila v fazi prijave na razpis in v pregledala v fazi dostave poročila o realizaciji programa. Vrednost točke se za vrednotenje programov določi v skladu s predvidenimi proračunskimi sredstvi za razpisano leto. Višina sofinanciranja posameznega programa je odvisna od skupnega števila zbranih točk in vrednosti točke.

Nato bo komisija pripravila predlog prejemnikov in ne-prejemnikov sredstev ter razdelitev razpisanih sredstev in ga skupaj z zapisnikom predložila direktorju občinske uprave oziroma osebi, ki je od predstojnika pooblaščena za sprejetje odločitve o dodelitvi sredstev.

Prijavitelji bodo obveščeni o izidu razpisa najkasneje v roku 90 dneh po zaključku razpisa s sklepom, ki ga na podlagi odločitve komisije izda direktor občinske uprave oziroma oseba, ki je od predstojnika pooblaščena za sprejetje odločitve o dodelitvi sredstev.

**11. IZBOR IN VIŠINA SREDSTEV**

Upravičencem bo posredovan sklep o odobritvi oz. ne-odobritvi sredstev in višina odobrenih sredstev. Na sklep je možna pritožba v roku 8 dni po prejemu sklepa.

Z upravičenci bodo sklenjene pogodbe v katerih bodo določene pravice in obveznosti obeh pogodbenih strank.

1. **DODATNE INFORMACIJE**

Dodatne informacijev zvezi z razpisom dobijo vlagatelji na Občinski upravi Občine Divača, na naslovu Kolodvorska ulica 3a, 6215 Divača, kontaktna oseba je Nataša Macarol, tel. št. 05 73 10 938.

**13. MERILA ZA DODELITEV SREDSTEV:**

|  |  |  |
| --- | --- | --- |
| **Zap. št.** | **MERILO / UKREP – redno vzdrževanje** | **Št. točk** |
| 1. | Košnja poti (na obe strani) – enkratna košnja | 1 točka /na kilometer |
| 2. | Obsekovanje vej na poti | 1 točka /na kilometer |
| 3. | Čiščenje poti (odstranjevanje nepravilno odloženih komunalnih odpadkov in druga čiščenja) | 1 točka / čiščenje |
| 4. | Vzdrževanje obstoječih klopi, miz, ograj, mostičkov, tabel in drugega (barvanje, poliranje,…) | 1,5 točke / na kos klopi ali mize  1,5 točke / tekoči meter ograje |
| 5. | Dodatno tamponiranje poti (urejanje lukenj, dovoz tampona ali drugega materiala,…) | 5 točk / aktivnost |
| 6. | Postavitev novih zaščitnih ograj | 2 točki / tekoči meter |
| 7. | Postavitev obvestilnih tabel | 5 točk / kos |
| 8. | Postavitev usmerjevalnih tabel (manjše usmerjevalne ali označevalne tablice) | 2 točki / kos |
| 9. | Postavitev novih klopi in miz, ki jih prijavitelj sam dobavi ali izdela | 10 točk / kos |
| 10. | Izdelava informativnega tiskanega gradiva | 10 točk / informativno gradivo |
| 11. | Postavitev raznih didaktičnih (učnih) pripomočkov | 30 točk /pripomoček |
| 12. | Postavitev energetske točke | 30 točk / mesto postavitve |
| 13. | Posaditev avtohtonega drevesa | 5 točk / drevo |
| 14. | Druge aktivnosti | 3 točke / aktivnost |

Številka: 410-0011/2025-3

Datum: 19. 03. 2025

Županja občine Divača

Alenka Štrucl Dovgan